**Neve Adrianne Campbell** (\* 3. október 1973, Guelph, Ontário, Kanada) je kanadská herečka, známa z trilógie *Vreskot* či z televízneho seriálu *House of Cards* (2016).

Detstvo a mladosť
-----------------

Narodila sa v Kanade, rodičom Gerry Campbellovi a matke Marnie Neveovej. Jej rodičia sa rozviedli keď mala dva roky. Má jedného brata a dvoch nevlastných. V šiestich rokoch sa začala učiť tancovať, keď jej bolo deväť získala miesto v celoštátnej Kanadskej baletnej škole. Hoci jej snaha stať sa profesionálnou tanečnicou nevyšla, kvôli sérii poranení, zamerala hlavnú snahu uskutočniť hereckú kariéru. Nastúpila do John F. Ross Collegiate Vocational Institut v rodnom meste Guelph a zahrala si v divadle napríklad vo Fantómové opery. Z matkinej strany sefardská židovka. Ako sama uviedla, považuje sa za katolíčku zo židovskými koreňmi.

Kariéra
-------

Neve Campbell na odovzdávaní cien BAFTA v roku 2006
Svoj prvý prielom do herectva v roku 1992 v kanadskom televíznom seriáli *Catwalk*, ktorý mal veľký úspech v Spojených štátoch. Potom hrala v druhotriednych filmoch, ale nakoniec získala rolu Juliu Salingerovú v televíznom seriáli *Party of Five* (1994). Seriál si našiel silnú podporu medzi fanúšikmi. Neve vďaka tomuto úspechu získala prácu vo filme aj naďalej, najprv v teenagerskom filme *Čarodejnice* (1996). V rovnakom roku sa ale objavila ešte v filme, ktorý zatienil všetky jej doterajšie úspechy – film *Vreskot*. Film zarobil neuveriteľné peniaze, kritika ho dosť vychválila a Neve za jej herecký výkon vyzdvihovali do nebies. Nevýhodou bolo, že si ju nikto nevedel v žiadnej inej roli predstaviť. Objavila sa aj v ďalších dvoch častiach – kým do dvojky po krátkom váhaní išla preto, že post-traumatický stres bol pre ňu hereckou výzvou, trojka bola otázkou peňazí. Vo všetkých troch častiach vystupuje po boku Courteney Cox a Davida Arquetteho. Po Jamie Lee Curtisovej býva považovaná za jedinú herečku, ktorú sú fanúšikovia teen-vyvražďovačiek ochotní rešpektovať za novú kráľovnú vrieskania. Chcela aby sa jej filmová kariéra obrátila iným smerom, preto prijala príklad úlohu v thrillery *Divoké hry* (1998) s Denise Richards.

Z ďalších filmov sa objavila vo filme *Panika* (2000), *Sprisahanie* (2003), *Company* (2003), či *Milenka* (2004).

V roku 2006 si Neve prvýkrát zahrala na West Ende, londýnskej obdobe Broadwaya – získala úlohu v hre Arthura Millera *Ressurection Blues*. Hra zožala zmiešané kritiky, čo ale Neve od britskej divadelnej scény vôbec neodradilo. Neskôr toho istého roku sa na rovnakom mieste objavila v hre *Love song* spolu s Cillianom Murphym a Michaelom McKeanom.

V roku 2011 si po štvrtý raz zopakovala úlohu Sidney Prescottovej, z filmu *Vreskot 4*, o rok neskôr sa objavila v televíznom seriály *Titanic: Blood and Steel*.

V júli 2015 potvrdila svoju účasť v televíznom seriály *House of Cards* (2016) po boku Kevina Spaceya a Robin Wright. V roku 2020 potvrdila svoju účasť v horore Vreskot, ktorý mal premiéru v roku 2022. Vo filme si zahrá po boku Courteney Cox a Davida Arquetteho, ktorí hrali aj v predchádzajúcich častiach. V rovnakom roku prijala jednu z úloh v životopisnom filme *Mraky*. Film získal pozitívne recenzie. Vo februári 2021 bola Campbellová obsadená do televíznej adaptácie *The Lincoln Lawyer*, kde si zahrala po boku Becki Newton, Manuela Garciu-Rulfa. Dňa 6. júna 2022 potvrdila, že sa neobjaví v ďalšom pokračovaní franšízy *Vreskot*, ktorá bude mať premiéru v roku 2023.

Súkromný život
--------------

Neve sa vydala dvakrát – prvýkrát v roku 1995 za Jeffa Colta a druhýkrát za Johna Lighta v roku 2007. Obe manželstva skončili rozvodom. Aktuálne je jej partnerom JJ Fieldom, za ktorého však zatiaľ vydatá nie je. V roku 2012 sa im narodil syn Caspian a v roku 2018 si s partnerom adoptovali syna. Je veľkou obdivovateľkou Susan Sarandon, vystupuje ako hovorkyňa organizácie zaoberajúcou sa Tourettovým syndrómom, ktorým trpí jej brat.

Iné projekty
------------

Commons
* Spolupracuj na Commons Commons ponúka multimediálne súbory na tému **Neve Campbellová**

Externé odkazy
--------------

* Neve Campbellová v Internet Movie Database (po anglicky)
* Neve Campbellová v Česko-Slovenskej filmovej databáze

Zdroj
-----

* *Tento článok je čiastočný alebo úplný preklad článku Neve Campbell na anglickej Wikipédii.*

| * z
* d
* u
Vreskot |
| --- |
| 

|  |  |  |  |
| --- | --- | --- | --- |
| *Vreskot* | *Vreskot 2* | *Vreskot 3* | *Vreskot 4* |

 |
| Hlavné postavy | 
* Sidney Prescott
* Gale Weathers
* Dawey Riley

 |
| Hlavné herecké obsadenie | 
* Neve Campbell
* Courteney Cox
* David Arquette
* Roger L. Jackson

 |
| Novodobé spracovania | 
* Scream (seriál)
* Vreskot
* Vreskot VI (2023)

 |
| Režisér | 
* Wes Craven

 |
| Iné | 
* *Ghostface*
* Scary Movie 1

 |

| Ceny Neve Campbell |
| --- |
| 

| * z
* d
* u
Držiteľky ceny Saturn Award pre najlepšiu herečku |
| --- |
| 1974 - 1999 | 
* 1974 Katharine Rossová
* 1975 Katharine Rossová
* 1976 Blythe Dannerová
* 1977 Jodie Fosterová
* 1978 Margot Kidder
* 1979 Mary Steenburgenová
* 1980 Angie Dickinsonová
* 1981 Karen Allenová
* 1982 Sandahl Bergman
* 1983 Louise Fletcherová
* 1984 Daryl Hannahová
* 1985 Coral Browne
* 1986 Sigourney Weaverová
* 1987 Jessica Tandyová
* 1988 Catherine Hicks
* 1989 Demi Moorová
* 1990 Demi Moorová
* 1991 Linda Hamiltonová
* 1992 Virginia Madsenová
* 1993 Andie MacDowellová
* 1994 Sandra Bullocková / Jamie Lee Curtisová
* 1995 Angela Bassettová
* 1996 Neve Campbellová
* 1997 Jodie Fosterová
* 1998 Drew Barrymorová
* 1999 Christina Ricciová

 |
| 2000 - súčasnosť | 
* 2000 Téa Leoni
* 2001 Nicole Kidmanová
* 2002 Naomi Wattsová
* 2003 Uma Thurmanová
* 2004 Blanchard Ryan
* 2005 Naomi Wattsová
* 2006 Natalie Portman
* 2007 Amy Adamsová
* 2008 Angelina Jolieová
* 2009 Zoe Saldanová
* 2010 Natalie Portman
* 2011 Kirsten Dunstová
* 2012 Jennifer Lawrenceová
* 2013 Sandra Bullocková
* 2014 Rosamund Piková
* 2015 Charlize Theronová
* 2016 Mary Elizabeth Winsteadová
* 2017 Gal Gadot
* 2018/2019 Jamie Lee Curtisová
* 2019/2020 Elisabeth Mossová
* 2021/2022 Michelle Yeoh

 |

 |

Autoritné údaje: * BnF: 14013175t
* GND: 136076750
* ISNI: 0000 0000 7823 3593
* LCCN: no97037814
* NK ČR: xx0102733
* VIAF: 208548
* WorldCat: lccn-no97037814